Per Sivle

Per Sivle (født 6. april 1857 i Flåm, død 6. september 1904 i Kristiania) var en norsk forfatter, lyriker og journalist. Han ble født i Flåm i Aurland kommune I Sogn og Fjordane, men vokste opp ved Stalheim, i dag i Voss kommune i Vestland fylke.
Per Sivles forfatterskap var folkelig, og hadde et tydelig politisk og nasjonalt innhold.


== Liv og arbeid ==

Per Sivle var sønnen til hestehandler og bonde Eirik Hansson Sivle og Susanna Andersdotter Ryum. Moren døde da Sivle var tre år gammel, og han vokste derfor opp på gården Brekke, nabogården til Sivle, ikke langt fra Stalheim.
Vintrene 1872-1874 gikk han på folkehøyskole i Sogndal, og i 1876 dro han til hovedstaden for å ta studentereksamen, men ble etter en tid så syk at han måtte gi opp sine studieplaner. I stedet ble Sivle selvlært dikter og avismann. Sivle var i 1884 medstifter av Norsk Kvinnesaksforening, der ektefellen Wenche var svært aktiv.Garden Brekke, der Sivle vokste opp, ligger rett ovenfor Stalheim på Vossestrand i Hordaland fylke. Gården Brekke var forøvrig slektsgården til Per Sivle, da de som eide gården, før de som ble fosterforeldre til Per kjøpte den, var Per sine forfedre på farssida, flere generasjoner bakover. Nedenfor Stalheim går Nærøydalen ut mot Gudvangen. Øverst i dalen, rett mot Stalheim, ligger sukkertoppfjellet Jordalsnuten, som Sivle brukte som modell for «Jorberghuten» i Berre ein Hund. Hullet som «mister Johnsen» vil klatre opp til er synlig også i virkeligheten – i Jordalsnuten.
Diktet om Tord Foleson (Dei sto på Stiklestad, fylka til strid...) er mye brukt som opplesningsnummer, for eksempel i forbindelse med markering av olsok.
Sivle begikk selvmord i 1904 ved å skyte seg på Christiania bad i Ringsgangen i Vika. Han ligger gravlagt på Strømsgodset kirkegård i Drammen. I det siste diktet han offentliggjorde, heter det «…no skal Noreg ha takk for meg». Et senere dikt - «Der venter», datert «Drammen 15-7-1904» er på åtte vers og ender slik: «Og naar du er mæt af, hvad Livet dig gav, der venter en Grav, der venter en Grav i dit Fædreland.»
Det er reist minst syv minnesmerker over Per Sivle. Ett står i Flåm i Aurland der han ble født; de seks andre på Stalheim, på Voss (to), på Strømsgodset kirkegård i Drammen, hvor Sivle er gravlagt med sin hustru Wenche og datter, ved Papirtorget i Drammen og på Nordhue på Hedmarksvidda.


=== Redaktørarbeid ===
1883–85 – Buskeruds Amtstidende
1887–91 – Kristianiaposten


== Bibliografi ==
Skriftene til  Sivle tek ikkje stor plass i bokhylla, og det er ymist i bøkene som ikkje har so mykje å segja oss lenger, det kan vera agitasjonsdikt og harmlause forteljingar som gjorde nytte i si tid. Men det beste er tindrande friskt.  Nokre forteljingar og sogor, ein slump dikt og ein roman - og me har  Sivle. Ingen skal lasta han for at han ikkje gjorde meir, det er ikkje sidetalet det kjem an på.


=== Romaner ===
1891 Streik


=== Noveller ===
1887 Sogor
1887 Vossa-Stubbar
1894 Nye Vossa-stubbar
1895 Sivle-stubbar
1887 Berre ein Hund
1887 Gut, led af et hverdagsliv; Kristiania, Forlagt af ALB. Cammermeyer
ukjent Nålå


=== Dikt og diktsamlinger ===
1878 En Digters Drøm. Tidsaanden tilegnet. (episke dikt)
1894 Noreg
1896 Skaldemaal
1901 OlavskvædeHan skrev også leilighetsdikt, blant annet bygdesangen til Ålgård, Ålgårdssangen. 

Det er tidt nok sagt at Norge er et fattig land.Men ifra en Ålgårdsvandring
tør jeg nu til en forandring
trøstig sige noget slikt,
som at Norges land er rikt.


== Litteratur ==
Alfred Fidjestøl. Eit halvt liv : ein biografi om Per Sivle (2007) ISBN 978-82-521-6651-4
Anders Hovden. Per Sivle : ei livssoge (2000) (Ny utgave med tillegg og merknader ved Karl-Anders Hovden)


=== TV-dokumentar ===
Per Sivle – eit liv i strid (2007) (NRK)


== Gatenavn ==
Per Sivle er hedret med gatenavn i flere norske kommuner.


== Referanser ==


== Eksterne lenker ==
(en) Per Sivle – kategori av bilder, video eller lyd på Commons «Berre ein Hund» på Wikikilden
Sivle-laget - en landsdekkende, frivillig interesseorganisasjon
(no) Publikasjoner av Per Sivle i BIBSYS
Men Per Sivle ble aldri statsrevisor…
«Sogedikterens tragedie» Aftenposten 5. august 2007
Digitaliserte bøker av Per Sivle hos Nasjonalbiblioteket